***Alsó- Tisza-menti Önkormányzati Társulás***

***Feladatellátó jegyzőjétől***

***Társulás törvényességi felelősétől***

***Csanytelek, Volentér János tér 2. az. Tel.: 06/20/314-2365***

A/3-5/2020.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa Elnöke** döntéséhez

**Tárgy:** *az Alsó- Tisza-menti Önkormányzati Társulás Társulási Megállapodása 10. módosítása*

**Tisztelt Elnök úr!**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** A Társulás esetében a polgármester jogkörében a Társulás Társulási Tanács Elnöke lép. Ez azt jelenti, hogy a Társulás Társulási Tanács nem tart ülést, döntést nem hoz, mert helyette és nevében a Társulás Társulási Elnöke jogosult eljárni. Ennek a rendelkezésnek megfelelve nyújtom be Önnek a tárgyi egységes szerkezetű Társulási Megállapodást annak jóváhagyására, az alábbiak figyelembe vételével.

Emlékeztetem Önt arra hogy az egyes kormányrendeleteknek a Magyarország 2020. évi központi költségvetésének megalapozásával összefüggő módosításáról szóló 282/2019. (XI. 27.) Korm. rendelet (a továbbiakban: Kormányrendelet) 16. § (2) bekezdése értelmében,  - *a költségvetési szervnek nem minősülő törzskönyvi jogi személy* (ilyen pl. a Társulás**) létesítő okiratát** a fent írt Kormányrendelettel módosított, az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 10. § (1) bekezdése tartalmazza az Ávr. 167/A. § (4) bekezdés 8. pontja kiegészítését, melynek hatálybalépésétől számított 90 napon belül (2020. február 28.) - ***módosítani kellett*** az Ávr. 181. § (2) bekezdése rendelkezésének eleget téve és a módosítással érintett változást át kellett vezettetni a törzskönyvi nyilvántartáson, amely határidőben meg is történt.

A Társulási Megállapodás módosítása másik jogalapját a Kormányrendelet 10. § (2) bekezdése foglalja magában, melynek értelmében *az államháztartás önkormányzati alrendszerébe tartozó törzskönyvi jogi személy esetében* (ebbe a kategóriába tartozik a Társulás is) a törzskönyvi nyilvántartás az államháztartási információs rendszer által igényelt, más nyilvántartásokkal való kapcsolattartáshoz, annak működésének, ellenőrzésének elősegítéséhez szükséges adatokat is tartalmazza, melynek beépítésére sor került. Ebbe az adatkörben tartozik a *megye megjelölése, amely Csongrád megyéről Csongrád – Csanád megyére változik.* A tárgyi Megállapodás tartalmazza településünk megyei hovatartozását, amelynek változtatása a trianoni békeszerződés aláírásának 100. évfordulója apropójaként **2020. június 04. napján** lép hatályba. A Magyar Országgyűlés a Magyar Köztársaság megyéiről, a megyék nevéről és székhelyéről szóló 67/1990. (VIII. 14.) OGY határozatát módosította a 19/2017. (X. 5.) OGY határozatával, miszerint annak 1. pontja 5. alpontja helyébe (a megyék tagozódását és székhelyét az alábbiakban határozza meg):” 5. **Csongrád-Csanád**, székhelye Szeged.” lép. A Csongrád Megyei Közgyűlés támogatta a Csongrád megyei névváltozást Csanáddal való kiegészítését azzal, hogy a *„Torontál” névvel való kiegészítést elvetette, identitás hiánya miatt.* Tekintettel arra, hogy a Társulási Megállapodás I. Fejezete 15. pontját a Megállapodás 9. módosítása során kiegészítette Csongrád megye nevesítésével, így elkerülhetetlen annak Csongrád – Csanád megyére való módosítása.

A Társulási Megállapodás tartalmazza azokat a *közfeladatokat, az alaptevékenységeket, melyet kormányzati funkcióba*  (a továbbiakban*: COFOG) be kell sorolni és a Társulási Megállapodásba fel kell tüntetni.* Erről a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet (a továbbiakban: PM rendelet) 2. § (1) bekezdése rendelkezik. A PM rendelet 8. § (1) bekezdése 2020. január 01. napjával hatályon kívül helyezte a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) Korm. rendeletet. Ahhoz, hogy a megváltozott feladatok finanszírozási körbe kerülhessenek, szükség van a Magyar Államkincstár által vezetett törzskönyvi nyilvántartásba felvetetni *az adott feladatot, mert a tárgyi Megállapodásban való megjelenítés szükséges ahhoz, hogy a könyvelési tétel megalapozottsága biztosított legyen.* A kormányzati funkciók köre kibővül a 049010 „*Máshová nem sorolt gazdasági ügyek” és a*  *„Fertőző megbetegedések megelőzése, járványügyi ellátás” 074040 kormányzati funkció felvételével.* A központi jogszabályok előírásából eredően ezen a funkción kell kimutatni többek között a járványügyi elkülönítéssel, valamint egyéb járványügyi intézkedésekkel összefüggő feladatok ellátását. Ennek azért van jelentősége, mert ha nem a megadott kormányzati funkcióra történik a könyvelés, úgy azt az összeget vissza kell fizetni a központi költségvetésbe. A Megállapodás II. fejezete 2. pontja kiegészül a két feladattal.

**Tisztelt Elnök úr!**

A Társulás működésére az önkormányzatokra irányadó központi jogszabályokat kell alkalmazni, melyből kiemelkedik a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) több szakasza is, amelyből a Társulás alapítására vonatkozik a Társulás Társulási Megállapodása és annak tartalma., amelyet létesítő okiratként kell kezelni. A legutóbbi módosítás 2020. március 01. napjával lépett hatályba, melyet a törzskönyvi nyilvántartás már tartalmaz. A 2020. június 04. napján hatályba lépő változás átvezetése a Társulási Megállapodás 10. módosítását eredményezi. *A módosításokkal egységes szerkezetbe foglalt dokumentum* tartalmazza azokat a módosításokat, melyeket papír alapon a Társulási Megállapodás eredeti példánya, a Társulási Tanács döntése helyébe lépő Elnöki döntést tartalmazó határozat csatolásával a Kincstár részére meg kell küldeni.

A két központi jogszabályban foglaltaknak megfelelve készítettem el a Társulás Társulási Megállapodása 10. módosítását egységes szerkezetbe foglaltan, melynek a Társulás Társulási Tanácsa Elnöke jóváhagyó döntését követően a Magyar Kincstárhoz Csongrád Megyei Igazgatósága által sor kerülhet a beiktatott változások törzskönyvi nyilvántartáson való átvezetésére.

**Tisztelt Elnök úr!**

Indítványozom a tárgyi előterjesztésben, annak határozati javaslatában foglaltak változtatás nélküli elfogadását.

C s a n y t e l e k, 2020. május 27.

Tisztelettel:

…………………………………..

Kató Pálné

feladatellátó jegyző, hivatalvezető

**…/2020. (V. 27.) Atmöt Elnöki határozat**

**Tárgy:** *az Alsó- Tisza-menti Önkormányzati Társulás Társulási Megállapodása 10. módosítása*

**H a t á r o z a t**

Az Alsó- Tisza-menti Önkormányzati Társulás Társulási Tanácsa Elnökeként - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében (**veszélyhelyzetben a Társulás Társulási Tanácsa** **feladat- és hatáskörét az Elnök gyakorolja)** eljárva, a tárgyi előterjesztésben, az ahhoz 1. mellékletként csatolt a Társulás létesítő okirata, a Társulás Társulási Megállapodása 10. módosításáról szóló, egységes szerkezetű dokumentumában foglaltakra vonatkozóan az alábbi döntést hozta.

1. A Társulás Társulási Tanácsa Elnöke az Alsó- Tisza-menti Önkormányzati Tárulás Társulási Megállapodását( **létesítő okirata 10. módosítását egységes szerkezetbe foglaltan)** – *változtatás nélkül jóváhagyta, ezen határozathoz 1. mellékletként csatolt formában és tartalommal.*
2. A Társulási Tanács Elnöke elrendeli a Társulás Társulási Megállapítása 10. módosítása egységes szerkezetbe foglalt, e határozathoz 1. mellékletként csatolt dokumentuma Magyar Államkincstár Csongrád Megyei Igazgatóságához papír formátumban való beterjesztését, a Társulási Megállapodásba foglalt változások bejelentését és törzskönyvi nyilvántartáson való átvezettetését.

Végrehajtás határideje: azonnal és folyamatos, legkésőbb 2020. június 04.

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Magyar Államkincstár Csongrád Megyei Igazgatósága (Szeged)
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző, hivatalvezető és általa
* Tóth Józsefné Adó- és Pénzügyi Iroda Vezetője
* Irattár